Um tú gerst arbeiðsleys/ur í eitt styttri ella longri tíðarskeið, kann tað ikki einans vera ein sálarlig byrða, men eisini fíggjarliga avbjóðandi. Arbeiðsloysisstuðul Sum lønmóttakari rindar tú til ALS, og tú hevur samstundis rætt til at fáa arbeiðsloysisstuðul útgoldnan, um tú missir starvið. Tað er umráðandi, at tú boðar ALS frá, tá ið tú gerst arbeiðsleys/ur. Vit vita, hvussu týðandi tað er at fáa skil á tí fíggjarliga, so tín orka kann vera brúkt til at søkja nýtt starv. Um tú missir arbeiðið Set teg í samband við tín ráðgeva í bankanum Kanna inntøkur og útreiðslur Legg eina ætlan-bæði eina stutta og eina langa Brúka títt netverk, og ger vart við, at tú leitar eftir arbeiði Soleiðis kanst tú spara Tá ið inntøkan minkar, er tað eitt gott hugskot eisini at minka um útreiðslurnar. Her eru nøkur góð ráð. Spar ymisk hald burtur í eina tíð, t. d. til venjingarmistøð og bløð. Lat samansparingina bíða í eina tíð. Lat vera við at keypa skundverðir. Legg eina ætlan Tað er sjálvandi rættiliga stórur munur á, hvussu styttri og longri arbeiðsloysi ávirka tína fíggjarstøðu. Hevur tú júst mist starvið, kann tað kanska tykjast svartskygt at hugsa um langtíðararbeiðsloysi beinanvegin, men vit mæla tær kortini til eisini at umhugsa, hvussu eitt longri tíðarskeið uttan arbeiði kann ávirka teg og tína familju. Hús, bilur o. a. Tað kann gerast neyðugt at minka um ymsar útreiðslur, sum ikki hava so stóran týdning, t. d. matstovuvitjanir, gávur, skundverðir og tílíkt, men um arbeiðsloysið varar í eitt longri tíðarskeið, kann tað gerast neyðugt at taka onnur stig. Skái Um tað gerst trupult at fáa endarnar at røkka saman í sambandi við arbeiðsloysið, ber til at tosa við okkum um møguleikan fyri at fáa skáa. Ein skái er eitt tíðarskeið, har vanliga lánsgjaldið fær ein steðg. Hvørjir tínir møguleikar eru í hesum høpi veldst m. a. um, hvat slag av bústaðarfígging tú hevur. Og hetta fer kanska at merkjast aftur, tá ið tú verður pensjónistur. Les eisini Halt skil á pengunum Um tú leggur eina fíggjarætlan, er tað lættari at halda skil á inntøkum og útreiðslum.